**РАБОЧАЯ ПРОГРАММА**

внеурочной деятельности

**«**Кхиамашка кхачар»

с. Мескер-Юрт 2024

Довзийтаран кехат.

Нохчийн меттан экзаменационни болх кхаа декъах лаьтташ бу, шена чохь 9 т1едил-лар а долуш.

Нохчийн меттан экзаменационни болх кхочушбарна луш 3 сахьт 55 минот хан ю(235 минот).

1. чу декъана йукъадог1у цхьа т1едиллар. Иза ладоьг1начу текста т1ехь жима йозанан болх (йацйина изложени) бу. йацйинчу изложенин йуьхьанцарчу тексте шозза ладуг1у.

И т1едиллар кхочушдо къаьстинчу кехат т1ехь.

2-г1а дакъа лаьтта 7 т1едилларх (2-8). 2-чу декъан т1едахкарш кхочушдо йешначу текстан буха т1ехь.

2-8-чуй т1едахкарийн жоьпаш д1айаздо дешан (дешнийн цхьаьнакхетаран),терахьан, тера

хьийн хьалха-т1аьхьаллин кепехь белхан текстехь жоп йаздан билгалйинчу меттехь.

Нагахь 2-чу декъан т1едахкаршна нийса жоп ца йаздинехь, цунна т1е сиз хьакхий,йуххехь керла жоп д1айазде.

3-чу декъан т1едиллар кхочушдо

 2-чу декъан т1едахкаршца айхьа болх бешначу текстан буха т1ехь.

3-чу декъан болх болош, далийначу кхаа т1едилларх (9.1, 9.2 я 9.3) цхьаъ харжа,цунна кхоччуш (аргументированни) дуьззина йозанан жоп ло

И т1едиллар кхочушдо къаьстинчу кехат т1ехь.

Экзаменехь бакъо ло орфографически луг1атах пайдаэца.

Т1едахкарш кхочушдеш, черновиках пайдаэца мегар ду. Белхан мах хадош,черновик т1ехь дина йозанаш лоруш дац.

Ахь кхочушдинчу т1едахкаршна йаьхна ерриге а баллаш вовшахтуху. Хьайн ма-хуьллу дукха т1едахкарш кхочушдан а, баллаш йаха а хьажа.

И т1едахкарш кхочушдан дешархочунна хаа деза

йацйина изложени йазйайн.

Текст йеша а, цуьнан чулацамах кхета, йешначуьнан чулацам баста, маь1на дан.

Тестови т1едахкарш кхочушдан, нохчийн меттан массо а декъехь долу хаарш толлуш.

Йацйина изложени йазйеш, дешархочунна хаа деза, текст маь1на а, чулацам а ца бухучу аг1ор йацйан, массо а абзацан микротема а йостуш.

Курсан 1алашо: дешархой экзаменна кечбар.

Йерриг курс 33 сахьтах лаьтташ йу.

1. Жоьпийн бланкаш т1ехь болх – 2сахьт  
2. I-ра дакъа. Изложени йазйарна кечам. - 7сахьт

3.  II-г1а дакъа.Тестови т1едахкарш кхочушдарна кечам.- 14сахьт.

3. III –г1а дакъа. Сочинени-ойлайар йазйарна кечам 10 сахьт.

**Пачхьалкхан коьрта экзаменан (ПКЭ) кепехь дешаран коьрта йукъардешаран программашца дIахьош йолу пачхьалкхан жамIдаран аттестаци**

**2025 шарахь НОХЧИЙН МЕТТАН**

**коьрта пачхьалкхан экзамен**

**дIайахьа кийча хиларан т1ег1анан лехамийн а,**

**чулацаман элементийн а кодификатор**

**ПКЭ 2024-2025**

**НОХЧИЙН МОТТ**

Кхетамаш

**ПКЭ (ОГЭ) – пачхьалкхан коьрта экзамен**

**АПЭ (ГВЭ) – арахецархойн пачхьалкхан экзамен**

**ТЛК (КИМ) - талламан-лараран коьчал**

**Клишé – къамелан кеп, йукъадаьржина алар.**

ДЕШАРХОЙ НОХЧИЙН МЕТТАН ПАЧХЬАЛКХАН КОЬРТА ЭКЗАМЕН Д1АЙАХЬА КИЙЧА ХИЛАРАН Т1ЕГ1АНАН ЛЕХАМИЙН А, ЧУЛАЦАМАН ЭЛЕМЕНТИЙН А   
 [КОДИФИКАТОР](file:///C:\Users\IBM_Computers\Downloads\огэ10.01.pdf)

– 1-ра дакъа. «Нохчийн меттан пачхьалкхан коьрта экзаменехь толлучу чулацаман элементийн ларам».

– 2-г1а дакъа. «Нохчийн меттан коьрта йукъардешаран программаш караерзийна дешархой кийча хиларан т1ег1анан лехамийн ларам».

2023 ШАРАХЬ НОХЧИЙН МЕТТАН ПАЧХЬАЛКХАН КОЬРТА ЭКЗАМЕН Д1АЯХЬА ЛЕРИНА ЙОЛУ ТАЛЛАМАН-ЛАРАРАН КОЬЧАЛИЙН **СПЕЦИфИКАЦИ**

ПКЭ-а леринчу ТЛК-н лехам

ТЛК-н чулацам билгалбен документаш

ТЛК-н д1ах1оттам кхолларан а, чулацам харжаран а некъаш

ТЛК-н чулацаман а, д1ах1оттаман а характеристика

ТЛК-н т1едахкарш, чулацаме, толлучу хаарийн а, бараман а г1уллакхе хьаьжжина, декъар

ТЛК-н т1едахкарш шайн чолхаллин барамашца декъар

Нохчийн меттан ПКЭ д1аяхьаран хан

Г1оьнна лерина коьчалш

Къаьстина т1едахкарш а, берриге экзаменационни болх а кхочушбаран мах хадоран къепе (система)

Экзамен д1айахьаран хьелаш (говзанчашка лехамаш)

2023-2024 -чу шеран ТЛК-хь хиллачуьнца дуьстича, 2024-2025-чу шеран ТЛК-хь бина хийцамаш бац.

2024 шеран 9-чу классан дешархойн нохчийн меттан ПКЭ-н ТЛК-н вариантан **жам1даран** план

**Хаттаршна жоьпаш даларца йозанан болх д1абахьаран кеп**

**Жимачу йозанан балхана кечам бар**

**1. Леррина деша шайна хьалха х1иттийна (шайн ТЛК т1ера) хаттарш.**

**2. Йуьхьанцарчу тексте ладог1а.**

**3. Текстан коьрта хаамаш тидаме эца.**

**4. Хиламийн, ойлайаран хьалха-т1аьхьалла билгалйаккха.**

**5. Х1ора хаттарна жоп дала оьшу хаамаш билгалбаха.**

**6. Йуьхьанцарчу тексте ладог1а шозлаг1а.**

**7. Тидаме эцначу хаамех пайда а оьцуш, х1ора хаттарна нийса а, дуьззина а жоп ло.**

**8. Д1айазбе йозанан болх.**

**9. Йозанан болх д1а а беший, дешнаш дагарде (уьш 30 дашал к1езиг хила ца деза). Нагахь барам к1езиг хилахь, т1едуза йиш йолу жоп къастаде.**

**10. Йозанан белхан чулацаме дакъа теллича, текстан (жоьпийн) грамматически, орфографически, пунктуационни, къамелан г1алаташ леррина талла.**

**1. Деган йовхо (ТЛК №1,2,3)**

«Муха стаг хила лаьа хьуна?» – аьлла, динчу хаттарна б1еннаша божабераша делла жоп дагаоьхуьйту ас. Майра, ницкъ болуш, доьналла, хьекъал долуш. Амма цхьамма а ца элира къинхетаме, дика стаг хила лаьа. Ткъа дикалла х1унда ца х1оттайо вай майралла, доьналла бохучу кхетамца цхьана мог1аре? Дикалла ца хилча – бакъйолу деган йовхо – адаман син хазалла хуьлийла дац. Дика синхаамаш шайн орамашца бераллера схьабог1уш хила беза. Ткъа и хан д1аэккхахь, уьш кхин цкъа а кхиалур бац,х1унда аьлча уьш мехала, дуьххьарлера бакъдерг довзарца цхьаьна булуш хуьлу сих.

Синхааме а, къинхетаме а хила 1амор – иза кхетош-кхиорехь уггаре халаниг ду.

Адамалла, дикалла, диканиг хила лаар кхоллало г1айг1анашкахь, сахьийзаршкахь,хазахетаршкахь, сингаттамашкахь. Нагахь бер шен гергарчаьрца, йуххерчаьрца, мискачаьрца, цомгашчаьрца, цхьалхачаьрца, д1атийсинчаьрца, 1ехийнчаьрца хуьлуш дергбен ца хеташ, дог ца лозуш кхиахь, цунах цкъа а хир дац бакъдолу адам.

Дика синхаамаш, амалан оьздангалла – иза адамаллин бух бу. Тахана, вуьшта а,тоъал вонаш долчу дуьненахь, вовшашца а, гонахарчу жил1аламца а тарлуш, тидаме,дика хила деза вай, диканна дуьхьа уггаре а майра, тоьлла хьуьнарш гайта деза вай.

Адамна уггаре а бог1уш болу цхьаъ бен боцу некъ – иза диканан некъаца вар ду. Адамна шена цхьанна а, доллучу йукъараллина а и некъ пайде а, нийса а, зийна а бу.

(196 дош)

(Сухомлинский В.А.)

**Хаттарш:**

**1. Стенах йозуш ю адаман син хазалла?**

**2. Мичара схьабог1уш хила беза дикачу синхаамийн орамаш?**

**3. Х1ун ду кхетош-кхиорехь уггаре халаниг?**

**4. Маца хир дац берах бакъдолу адам?**

**5. Муьлха бу адамна уггаре а бог1уш болу некъ?**

**Тидам бе:**

**Жима йозанан болх йазбеш, дешархо декхарийлахь ву билгалдаьхначу хаттарийн рог1алла а ца йохош, нийса, дуьззина жоьпаш дала.**

Т1едахкарийн чулацам

**2. Текстан маь1нин.**

**2-ЧУ ДЕКЪАН ТIЕДАХКАРШ КХОЧУШДАРАН ОЙЛАЙАРАН КЕП**

**2. анализ Синтаксически анализ.**

**ТIедилларан чулацам.**

ТIедилларехь йалийна 4 предложенех лаьтта текст ю, иштта оцу предложенийн хила тарло грамматически лардаш ю. Царна йукъара билгалйаккха йеза нийса грамматически лард йолу вариант.

**Ойлайаран кеп.**

Йоьшу йерриге (4 предложени) текст, жоьпийн варианташ а.

Дагалоцу: предложенехь йолчу коьртачу меженех (подлежащих, сказуемих) предложенин грамматически лард олу.

Леррина дIайоьшу хьалхара предложени.

***Корта тIулга тIе а биллина, хина дуьхьал вирзина, веха Iиллира со***.

Кху предложенин грамматически лард хила тарло вариант ю – ***корта т1е а биллина.***

Предложени дIаешча, билгалдолу сказуеми хила тарлуш долу дош  ***Iиллира*** хилар, хIунда аьлча цо подлежащин дар я хилар гойту.

ХIун дира?  ***Iиллира***. Сказуеми тIера хаттар хIоттийна, билгалдоккху подлежащи.

**Iиллира** мила? ХIоттийначу хаттаро гойту хIокху предложенехь шех лаьцна дуьйцу коьрта меже (подлежащи) **со** хилар. Бинчу талламо тIечIагIдо хьалхарчу предложенин грамматически лард  ***Iиллира со*** хилар а, ***корта тIе а биллина*** боху вариант кху предложенин грамматически лард цахилар а.

Билгалдолу тIедилларехь ялийна хьалхара вариант нийса цахилар.

ДIайоьшу шолгIа предложени.

Кху предложенин грамматически лард хила тарло вариант ю – ***хьоьстура дегI.***

***Аьхкенан довхачу дийнахь гIеххьа малделлачу, шовда санна, цIеначу хин кегийчу тулгIеша эсала хьоьстура дегI.***

Предложени дIаешча, билгалдолу сказуеми хила тарлуш долу дош ***хьоьстура*** хилар, хIунда аьлча цо подлежащин дар йа хилар гойту.

ХIун дора? – ***хьоьстура***. Сказуеми тIера хаттар хIоттийча, билгалдоккху подлежащи.

***Хьоьстура*** стен? ХIоттийначу хаттаро хIокху предложенера ***тулгIеша*** бохучу дашо дар йа хилар стен кхочушдо билгалдоккхуш хилар гойту.

Бинчу талламо тIечIагIдо шолгIачу предложенин грамматически лард ***тулгIеша хьоьстура*** хилар а, ***хьоьстура дегI*** бохувариант кху предложенин грамматически лард цахилар а.

Билгалдолу тIедилларехь йалийна шолгIа вариант нийса цахилар.

Цу кепара таллам бо кхоалгIачу предложенина.

Кху предложенин грамматически лард хила тарло вариант ю – ***тар туьйсуьйтура.***

***Бер дижочу эшаран мукъамехь декачу хиэ набаран тар туьйсуьйтура.***

Предложени дIаешча, билгалдолу сказуеми хила тарлуш долу дош ***туьйсуьйтура*** хилар, хIунда аьлча цо подлежащин дар йа хилар гойту.

ХIун дора? – ***туьйсуьйтура***. Сказуеми тIера хаттар хIоттийча, билгалдоккху подлежащи.

***Туьйсуьйтура*** стен? ХIоттийначу хаттаро хIокху предложенера ***хиэ*** бохучу дашо дар йа хилар стен кхочушдо билгалдоккхуш хилар гойту.

Бинчу талламо тIечIагIдо кхоалгIачу предложенин грамматически лард ***хиэ туьйсуьйтура***  хилар а, ***тар***  ***туьйсуьйтура*** бохувариант кху предложенин грамматически лард цахилар а.

Билгалдолу тIедилларехь йалийна кхоалгIа вариант нийса цахилар.

Цу кепара таллам бо йоьалгIачу предложенина а.

Кху предложенин грамматически лард хила тарло вариант ю - ***дIанисвелира со.***

***Меллаша хи чуьра хьала а шершина, гомхачу берда йистехь, бIаран IиндагIе корта а буьллуш, аркъалнехьа бай тIе дIанисвелира со.***

Предложени дIаешча, билгалдолу сказуеми хила тарлуш долу дош ***дIанисвелира*** хилар, хIунда аьлча цо подлежащин дар йа хилар гойту.

ХIун дира? – ***дIанисвелира***. Сказуеми тIера хаттар хIоттийча, билгалдоккху подлежащи.

***ДIанисвелира*** мила? ХIоттийначу хаттаро хIокху предложенера ***со*** бохучу дашо дар йа хилар хьан кхочушдо билгалдоккхуш хилар гойту.

Бинчу талламо тIечIагIдо йоьалгIачу предложенин грамматически лард ***дIанисвелира со*** хилар а, иза йалийначу вариантаца йогIуш хилар а.

Билгалдолу тIедилларехь йалийна йолу йоьалгIа вариант нийса хилар.

ДIайаздо нийса жоп: **4.**

**3. Пуктуационни анализ.**

**ТIедилларан чулацам.**

ТIедилларехь йалийна жима текст ю. Цу текстехь оьшу сацаран хьаьркаш хIитто деза.

**Ойлайаран кеп.**

ДIайоьшу йерриге текст**.**

Леррина дIайоьшу йалийначу текстан хьалхара предложени.

***Готтачу новкъа (1) гIали чу схьадалийра талорхоша йийсарш.***

Толлу, маса грамматически лард ю хIокху предложенехь. ХIун дира? – **схьадалийра. Схьадалийра** хьан? **Талорхоша.**

Предложени теллича, билгалдолу оцу предложенехь цхьа грамматически лард бен цахилар. Предложени цхьалхе ю, чолхейаьлла йац. Цу тIера схьа тIечIагIдан йиш ю: хIокху предложенехь сацаран хьаьркаш ца хIиттадо.

ШолгIачу предложенина таллам бо. ***Зударша а (2) бераша а уьйтIе йуьзира.*** Предложени шена чохь цхьа грамматически лард йолуш, цхьалхе хилар къастийначул тIаьхьа, вайна гучудолу оцу предложенехь цхьана дашах дозуш долуш, цхьана хаттарна жоп луш долу дешнаш хилар. ***йуьзира*** хьан? – ***зударша а, йуьзира*** хьан?– ***бераша а. Зударша а, бераша а*** предложенин цхьанатайпана меженаш йу, уьш йозанехь цIоьмалгаца къастайо.

Иштта таллам бо рогIерчу предложенина. ***Барза (3) тхов тIера охьа а воьссина (4) паргIатчу боларехь (5) йийсархошна тIевахара.*** ХIун дира? – ***тIевахара. ТIевахара*** мила? – ***Барза.*** Билгалйолу предложенин цхьа грамматически лард. Кхин дIа таллам беш, гучудолу ***тхов тIера охьа а воьссина*** бохучу дешнаша сказуемина кхин а совнаха хаам тIетухуш хилар. Иза деепричастин карчам бу, предложенехь шина агIор цIоьмалгашца билгалбоккху. Цу кеппара рог1ера ши предложени теллича, вайна билгалдолу и предложенеш чолхейевлла цахилар а, сацаран хьаьркаш цу предложенешкахь х1итто оьшуш цахилар а. ***Нажина вевзира иза. Ч1ог1а хийцавелла воккха стаг.*** Т1аьххьара предложени теллича, вайна хаало цуьнан чулацамехь предложеница грамматически уьйр йоцу дош (йукъадало дош) хилар. Ткъа иза йозанехь цIоьмалгашца къастадо. ***Схьахетарехь, дог а хийцаделла.*** ХIиттийна йерриге а цIоьмалгаш бакъонца йогIуш хилар тIечIагIдинчул тIаьхьа, цу цIоьмалгийн терахьаш схьайаздо.

ДIайаздо нийса жоп: **2347.**

**4. Синтаксически анализ.**

**ТIедилларан чулацам.**

ТIедилларехь йалийначу предложенера схьакаро йеза коьртаза меже (лач кхачам).

**Ойлайаран кеп.**

Лач дожарийн хаттаршна жоп луш, х1ума билгалйечу коьртазчу меженах **лач кхачам** олу.

Леррина д1айоьшу предложени. ***Шелонах экама хебачу ангалин корех сиха дог1учу дог1анан т1адамаш деттало.***

Схьалоху лач дожаран хаттарна жоп луш долу ц1ердош я цуьнан маь1нехь лела кхин къамелан дакъа.

**Деттало** х1ун? – **т1адамаш.** Х1ара ц1ердашах хилла грамматически подлежащи ду.

Кхин д1а таллам бо.

**Деттало** стенах? – **корех.** Бинчу талламо гойту **корех** х1окху предложенехь коьчалниг дожарехь лаьттачу ц1ердашах хилла лач кхачам хилар.

ДIайаздо нийса жоп: **корех**.

**5. Орфографически анализ.**

**ТIедилларан чулацам.**

ТIедилларехь далийна диъ тIечIагIдар ду. Царна йукъара билгалйаккха йезаш йу нийса тIечIагIдар далийначу жоьпан вариант.

**Ойлайаран кеп.**

Нийсайаздаран бакъонаш Iамочу Iилманан декъах орфографи олу.

Леррина дIадоьшу хьалхара тIечIагIдар.

***ЦА ДЕШАР*** *– «ЦА» дакъалг масдарца къаьстина йаздо.*

ТIечIагIдар дIадешча, билгалдолу дош, бакъоне хьаьжжина, нийса йаздина цахилар, хIунда аьлча «ЦА» дакъалг масдарца цхьаьна йаздо.

ДIадоьшу шолгIа тIечIагIдар.

***ХIАЙТ-АЬЛЛА*** *– АЬЛЛА боху дош тIекхетарца кхолладелла чолхе куцдешнаш дефисца йаздо.*

ТIечIагIдар дIадешча, билгалдолу дош, бакъоне хьаьжжина, нийса йаздина хилар, хIунда аьлча АЬЛЛА боху дош тIекхетарца кхолладелла чолхе куцдешнаш дефисца йаздо.

Цу кеппара таллам бо дисинчу шина тIечIагIдарна.

ДIайаздо нийса жоп: **2**.

**6. Текстан чулацаман анализ.**

**ТIедилларан чулацам.**

ТIедилларехь йалийна предложенеш ю. Царех цхьаъ ю «***ХIун бахьана дара Къосума кехатан чулацам хийцаран***?» бохучу хаттарна нийса тIечIагIдаран хаам шеца болуш. Иза билгалйаккха йеза.

**Ойлайаран кеп.**

ТIедилларехь йалийна 4 предложени ю, шайна чохь тайп**-**тайпана хаамаш болуш.

«***Къосумна шерра деша ца хаьара***». ХIокху предложенин чулацамехь балийна тIечIагIдаран хаам нийса бац, хIунда аьлча текстан чулацамо хоуьйту Къосумна деша хууш хилар.

«***Къосуман бIаьрса дика дацара***». ШолгIачу предложенехь а ца карабо вайна хаттарна нийса тIечIагIдаран хаам, хIунда аьлча бIаьрса дика цахиларна, цо шен куьзганаш схьадаийтира.

«***Кехат тIехь яздинчух Къосум ца тешара***» бохучу предложенера тIечIагIдаран хаам нийса бац: текстехь вайна го Къосум шена кхо маьIиг

йолу кехат гушшехь, хиллачух кхетар.

«***Къосум ненан дог ца дохо гIертара***». ХIокху предложенехь вайна го нийса тIечIагIдаран хаам, хIунда аьлча текстера 26-чу предложенехь билгалдолу вайна, ненан дог ца дохо гIерташ, Къосуман холчухIоттар.

ДIайаздо нийса жоп: **4.**

**7. Меттан суртхIотторан гIирсийн анализ.**

**ТIедилларан чулацам.**

ТIедилларехь йалийна предложенеш ю. Царах цхьана предложенехь пайдаэцна меттан суртхIотторан гIирсах – эпитетах. И предложении схьа а карийна, цуьнан терахь схьайаздан деза.

**Ойлайаран кеп.**

ТIедилларехь йалийна 4 предложени ю.

***Тхан лулахь Iаш йара, кIант эскаре вигначу шарахь тIера цIийнда а велла, йисина йоккха стаг Кхокха.***  1**-**чу предложенин чулацамехь тIедеъначу маьIнехь цхьа а дош дац.

***Ткъа цуьнгара кхочуш долу кехаташ ден а, ненан а цIарах хуьлура.*** 2**-**чу предложенина таллам бича, тIедеъначу маьIнехь далийна цхьа а дош цахилар билгалдолу.

***Хийла нене кхаьчна и шийла кхаъ.*** 3**-**чу предложенехь долу дешнаш теллича, гучудолу «***шийла кхаъ***» бохучу дешнийн цхьаьнакхетарехь «***шийла***» боху дош тIедеъначу маьIнехь хилар.

***Амма хIинца а дагара ца долу суна Къосума дешна кехат.*** 4**-**чу предложенехь а дац тIедеъначу маьIнехь далийна дош.

Цу кепара предложенеш теллича, билгалдолу меттан суртхIотторан гIирс 3**-**чу предложенехь хилар.

ДIайаздо нийса жоп: **3.**

**8. Лексически анализ.**

**ТIедилларан чулацам.**

ТIедилларехь йалийна предложени ю. Оцу предложенера «**кхалхар**» бохучу дашна синоним йало йеза.

**Ойлайаран кеп.**

Шен алар, йаздар тайп**-**тайпана а долуш, маьIна кхечу дешан маьIнина герга долчу дашах **синоним** олу.

ДIайоьшу предложени. **«*КIанте хаийтина дацара да кхалхар».***

Оцу предложенера **кхалхар** бохучу дешан маьIна **валар** бохучу дешан маьIнина герга ду. Цундела **кхалхар** дешан синоним йу **валар**. Масала, «***КIанте хаийтина дацара да валар».*** Дешанкеп а ***(***дожарца, терахьца, классаца) предложеница йогIуш ю.

Предложени дIайешча, тIечIагIдан йиш ю йалийна синоним нийса хилар.

ДIайаздо нийса жоп: **валар**.

**Сочинени-ойлайар (15.1, 15.2, 15.3)**

3-чу декъан т1едиллар кхочушдо 2-чу декъан т1едахкаршца болх беш йешначу текстан буха т1ехь.

3-чу декъан болх болош, далийначу кхаа т1едилларх (15.1, 15.2 я 15.3) цхьаъ хоржу, цунна кхоччуш (аргументированни) дуьззина йозанан жоп а луш.

Сочиненин барам 70 дашал к1езиг хила ца беза.

Сочиненин лаккхара балл – 9

Сочинени-ойлайар

Лахахь йалийначу клишех пайда а оьцуш, сочинени–ойлайар йазйе, Толстойн Л.Н.

«Нохчийн мотт уггар хазачу а,…» бохучу дешнийн маь1на а достуш. Хьайн жоп т1еч1аг1деш, йешначу текста т1ера ши масал даладе.

**Клишеш:**

1. … Цу т1ехь авторца реза ца хила йиш йац …

2. Х1ара тезис т1еч1аг1йеш, айса ешначу текстера … предложенера масал далор ду.

3. Автора шен текстан … предложенехь меттан г1ирсах … пайдаоьцу.

4. Вайн т1еч1аг1дан йиш ю …

**Сочинени-ойлайар**

Лахахь йалийначу клишех пайда а оьцуш, йазйе сочинени-ойлайар. Дийца, муха кхета хьо х1окху предложенин маь1нах: «Стеган ц1ена а, тешаме а…».

Сочиненехь айхьа йешначу текстера хьайн ойлайар нийса хилар гойтуш долу ши т1еч1аг1дар (аргумент) даладе.

Сочинени-ойлайр

Муха кхета хьо ДОЬНАЛЛА бохучу дешан маь1нах? Кепе а далош, комментари йе айхьа цунах билгалдаьккхинчунна.

Лахахь йалийначу клишех пайда а оьцуш, йазйе «Доьналла бохург х1ун ду?» темина сочинени-ойлайар айхьа билгалдаьк-кхинчун буха т1ехь. Доьналлех лаьцна айхьа билгалдаьккхи-нарг т1еч1аг1деш, 2 масал-т1еч1аг1дар даладе: цхьа масал – т1еч1аг1дар даладе йешначу текстера, шолг1аниг – хьайн дахарехь зеделлачух.

**Клишеш:**

Доьналла – иза ...

1. Текстан автора вайн ойла т1еюьгу ...

2. Балийначу кхетамах лаьцна сайна хетарг олуш, билгалдаккха лаьа...


3. Сайн дахарехь зеделлачуьнга а хьаьжна, айса йалийна ойла т1еч1аг1йан лаьа ...


4. Ас далийначу масалша т1еч1аг1до ...

**Баллийн лаккхара барам: 37**

**+++**

**Нийсайаздаран мах хадорехь (ГК1-ГК4) тидаме эца беза жима йозанан белхан а, сочиненин а барам.**

**Экзаменационни болх кхочушбаран мах хадабо 5 баллан т1ег1анца (*шкала)*** .



**Нохчийн меттан экзаменационни белхан мах хадоран критереш**

**Нохчийн меттан экзаменационни**

**белхан мах хадоран къепе (система)**

**1 дакъа**

|  |
| --- |
| ***ЛадогIа билгалйина текст*** |

1. **Оьзда мотт (ТЛК №I, 2)**

Дайн орамашкара дуьйна схьадогIуш цхьа гIиллакх ду нохчийн – стаг верг а, стаг воцург а шен дашца къастош. Цигара схьадаьлла ду «Хьайн багах схьадалазчу дешан эла ву хьо, багах схьадаьллачу дешан лай ву хьо» боху кица. Нахалахь айхьа мел аьллачу дашах жоьпалла ву бохург ду и.

Далла а, нахана а гергахь деза, сийлахь ду адамо шен меттан доладар йа багах схьа мел долучу дешан оьздангалла ларйар. Ткъа и мотт харц а, шалхонца а лебар, адамна бала хин болчу кепара бийцар даккхийчу къинойх, зуламечу лазарех ду.

Оьзда мотт бийца стаг шен бераллехь дуьйна Iама веза, баккхийчаьрга ла а дугIуш, цаьргара масал а оьцуш. Хала делахь а, иза дахарехь ца хилча йиш йоцу уггаре а коьртаниг ду. Оьзда мотт адамийн йукъаметтиган дакъа хилла ца Iа, иза вайх хIораннан сица, кхетамца хила догIу жовхIар ду. Цо гIо до оьзда боцчу нехан лаамна кIел ца воьдуш, цунах ларвала а, шен дахаран новкъахь цIена чекхвала а.

(Уциев А.Х.) (150 дош)

**Хаттарш:**

1. Дайн орамашкара дуьйна схьадогIуш муха гIиллакх ду вайн?

2. Далла а, нахана а гергахь деза, сийлахь хIун ду?

3. Маца Iама веза стаг оьзда мотт бийца?

4. ХIун ю оьзда мотт?

5. Стенах ларвала гIо до оьздачу матто?

**Жоьпаш:**

1. Дайн орамашкара дуьйна схьадогIуш цхьа гIиллакх ду вайн – стаг верг а, стаг воцург а

шен дашца къастош.

2. Далла а, нахана а гергахь деза, сийлахь ду адамо шен меттан доладар йа багах схьа мел долучу дешан оьздангалла ларйар.

3) Оьзда мотт бийца стаг шен бераллехь дуьйна Iама веза, баккхийчаьрга ла а дугIуш, цаьргара масал а оьцуш.

4. Оьзда мотт – иза вайх хIораннан сица, кхетамца хила догIу жовхIар ду.

5. Цо гIо до оьзда боцчу нехан лаамна кIел ца воьдуш, цунах ларвала а, шен дахаран новкъахь цIена чекхвала а.

**1-чу тIедилларан мах хадоран критереш**

*1 таблица*

|  |  |  |
| --- | --- | --- |
| **№** | **ЛадоьгIначу текстан буха тIехь билгалдаьхначу хаттаршна жоьпаш даларца кхочушбинчу йозанан белхан мах хадоран критереш** | **Баллаш** |
| **ХЖК1** | **Жоп тIедилларца догIуш хилар** |  |
| Жоп тIедилларца догIуш ду (хаттаршна жоьпаш йаздина) | 1 |
| Жоп тIедилларца догIуш дац (текст ма-ярра схьайазйина) | 0 |
| **ХЖК2** | **Жоьпийн барам** |  |
| Экзамен лучо ладоьгIначу текстан буха тIехь хIиттийначу дерриге а хаттаршна нийса жоьпаш делла  **йа**  4 хаттарна нийса жоп делла | 2 |
| Экзамен лучо ладоьгIначу текстан буха тIехь хIоттийначу 3 хаттарна  **йа**  2 хаттарна нийса жоп делла | 1 |
| Экзамен лучо ладоьгIначу текстан буха тIехь хIоттийначу 1 хаттарна нийса жоп делла  **йа**  цхьана а хаттарна нийса жоп ца делла | 0 |
| **ХЖК3** | **Белхан дIахIоттам** |  |
| Экзамен лучо далийна жоьпаш йозучу тексте дирзина | 2 |
| Экзамен лучо далийна жоьпаш йозучу тексте дерзар нисделла  **амма**  2 жоьпан хьалха**-**тIаьхьалла галйаьккхина | 1 |
| Экзамен лучо далийна жоьпаш йозучу тексте дерзар ца нисделла,  **йа**  3 жоьпан хьалха**-**тIаьхьалла галйаьккхина | 0 |
| **ХЖК1–ХЖК3 критерешца кхочушбинчу йозанан белхан баллийн лаккхара барам** | | **5** |

**⃰ХЖК** – хаттарийн жоьпийн критереш

**Тидам бе!**

Нагахь ладоьгIначу текстан буха тIехь билгалдаьхначу хаттаршна жоьпаш даларца кхочушбина йозанан болх ма-йарра схьаязйина ладоьгIна текст йелахь, оцу белхан **ХЖК1–ХЖК3** талларан критерешца **ноль баллаца** мах хадабо.

Экзамен лучун йозанан къамелан нийсайаздаран а, фактически нийса хиларан а мах хадор ша къаьстина кхочушдо (6 таблица)

**2 дакъа**

**2–8 тIедахкарш таллар**

Экзаменационни белхан 2 декъан тIедахкарш нийса кхочушдарна экзамен лучунна хIора тIедилларна цхьацца балл хIоттайо. Нийса доцчу жоьпана йа жоп цадаларна ноль балл хIоттайо.

*2 таблица*

**1 ВАРИАНТ**

|  |  |
| --- | --- |
| **ТIедилларан лоьмар** | **Жоп** |
| 2 | 2 |
| 3 | 1456 < йа > цу терахьийн муьлхха а кхин рогIалла |
| 4 | оьздангаллехь |
| 5 | 2 |
| 6 | 4 |
| 7 | 3 |
| 8 | валар |

**2 ВАРИАНТ**

|  |  |
| --- | --- |
| **ТIедилларан лоьмар** | **Жоп** |
| 2 | 2 |
| 3 | 13467 < йа > цу терахьийн муьлхха а кхин рогIалла |
| 4 | сан жима олхазар |
| 5 | 4 |
| 6 | 3 |
| 7 | 2 |
| 8 | пекъар |

**3 дакъа**

**9 (1; 2; 3) тIедилларан мах хадоран критереш**

9.I (сочинени-ойлаййар) тIедилларан жоьпан мах хадабо хIокху критерешца

*3 таблица*

|  |  |  |
| --- | --- | --- |
| **№** | **Лингвистически темина сочиненин-ойлаяран (9.1) мах хадоран критереш** | **Баллаш** |
| **С1К1** | **Нийса жоп хилар** |  |
| Экзамен лучо ойлайар теоретически барамехь далийна. Тезисах кхетарца доьзна долу фактически гIалаташ дац | 2 |
| Экзамен лучо ойлайар теоретически барамехь далийна. Тезисах кхетарца доьзна долу фактически 1 гIалат далийтина | 1 |
| Экзамен лучо ойлайар теоретически барамехь далийна. Тезисах кхетарца доьзна долу фактически шиъ йа цул сов гIалат далийтина,  **йа**  тезис тIе ца чIагIйина,  **йа**  ойлайар тIедилларан контекстаца догIуш дац,  **йа**  тезис тIечIагIйина лаххарчу барамехь | 0 |
| **С1К2** | **Масалш-тIечIагIдарш хилар** |  |
| Экзамен лучо текстера ши масал-тIечIагIдар далийна, текстехь церан долу маьIна нийса билгал а деш | 3 |
| Экзамен лучо текстера ши масал-тIечIагIдар далийна,  **амма**  текстехь церан долу маьIна билгал ца дина,  **йа**  текстера ши масал-тIечIагIдар далийна, текстехь церан долу маьIна цхьаннан бен билгал а ца деш,  **йа**  текстера цхьа масал-тIечIагIдар далийна, текстехь цуьнан долу маьIна билгал а деш | 2 |
| Экзамен лучо текстера цхьа масал-тIечIагIдар далийна, текстехь цуьнан долу маьIна билгал а ца деш. | 1 |
| Экзамен лучо тезис гойтуш долу цхьа а масал**-**тIечIагIдар ца далийна,  **йа**  экзамен лучо далийна масалш-тIечIагIдарш йешначу текстера дац | 0 |
| **С1К3** | **МаьIнийн цхьаалла, сочиненин къамелан уьйр а, хьалха-тIаьхьалла а** |  |
| Экзамен лучо бинчу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а:  – маьIнин гIалаташ дац, схьадийцаран хьалха**-**тIаьхьалла гал ца йаьккхина;  – балха тIехь текст абзацашка йекъар гал ца даьккхина | 2 |
| Экзамен лучо бинчу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а,  **амма**  маьIнин цхьа гIалат далийтина  **йа**  балха тIехь текст абзацашка йекъарехь цхьа гIалат далийтина | 1 |
| Экзамен лучо бинчу балха тIехь хаало коммуникативни дагалацам,  **амма**  цхьаннал сов маьIнин гIалат далийтина  **йа**  текст абзацашка йекъарехь ши гIалат далийтина | 0 |
| **С1К4** | **Белхан дIахIоттам** |  |
| Болх шен дIахIоттам нийса хиларца а, чекхбаларца а билгалболу, текстан дIахIоттамехь гIалаташ дац | 2 |
| Болх шен дIахIоттам нийса хиларца а, чекхбаларца а билгалболу, **амма**  текстан дIахIоттамехь цхьа гIалат далийтина | I |
| Балха тIехь текстан дIахIоттамехь шиъ йа цул сов гIалат далийтина | 0 |
| **С1К1 – С1К4 критерешца сочиненин баллийн лаккхара барам** | | **9** |

**Тидам бе!**

Нагахь сочинени ма-йарра схьаязйина йа схьайийцина текст йелахь, оцу белхан С1К1 – С1К4 талларан критерешца **ноль баллаца** мах хадабо.

Кхочушйечу вариантан 9.1 тIедилларехь йалийначу цитатех къаьсташ йолчу цитатин буха тIехь йазйинчу сочиненин талларан йерриге а критерешца ноль баллаца мах хадабо.

Экзамен лучун йозанан къамелан нийсайаздаран а, фактически нийса хиларан а мах хадор ша къаьстина кхочушдо (6 таблица)

**9.2 тIедилларан мах хадоран критереш**

9.2 (сочинени-ойлайар) тIедилларан жоьпан мах хадабо хIокху критерешца

*4 таблица*

|  |  |  |
| --- | --- | --- |
| **№** | **Текстан анализца йогIучу темина йазйинчу сочиненин-ойлайаран (9.2) мах хадоран критереш** | **Баллаш** |
| **С2К1** | **Текстан кийсакан маьIнах кхетар** |  |
|  | Экзамен лучо нийса кхетам белла кийсакан чулацаман. Кхетам баларехь гIалаташ дац | 2 |
| Экзамен лучо нийса кхетам белла кийсакан чулацаман,  **амма**  цуьнан кхетам баларехь цхьа гIалат далийтина | 1 |
| Экзамен лучо нийса кхетам ца белла кийсакан чулацаман,  **йа**  экзамен лучо шиъ я цул сов гIалат далийтина текстан кийсакан чулацаман кхетам баларехь,  **йа**  экзамен лучун балха тIехь кийсакан чулацаман кхетам балар дац | 0 |
| **С2К2** | **Масалш-тIечIагIдарш хилар** |  |
|  | Экзамен лучо йалийначу кийсакан чулацаман кхетам баларца догIу ши масал-тIечIагIдар далийна текстера | 3 |
| Экзамен лучо йалийначу кийсакан чулацаман кхетам баларца догIу цхьа масал-тIечIагIдар далийна текстера | 2 |
| Экзамен лучо масал (**-**ш) **–** тIечIагIдар (- ш) йешначу текстера ца далийна | 1 |
|  | Экзамен лучо йалийначу кийсакан чулацамна кхетам луш долу цхьа а масал ца далийна,  **йа**  экзамен лучо масална-тIечIагIдарна метта тIедилларехь йолу цитата  **йа**  цуьнан дакъа далийна | 0 |
| **С2К3** | **МаьIнийн цхьаалла, сочиненин къамелан уьйр а, хьалха-тIаьхьалла а** |  |
|  | Экзамен лучо бечу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а:  – маьIнин гIалаташ дац, схьадийцаран хьалха-тIаьхьалла гал ца йаьккхина;  – балха тIехь текст абзацашка йекъар гал ца даьккхина | 2 |
| Экзамен лучо бинчу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а,  **амма**  маьIнин цхьа гIалат далийтина  **йа**  балха тIехь текст абзацашка йекъарехь цхьа гIалат далийтина | 1 |
| Экзамен лучо бинчу балха тIехь хаало коммуникативни дагалацам, амма цхьаннал сов маьIнин гIалат далийтина  **йай**  текст абзацашка йекъарехь ши гIалат далийтина | 0 |
| **С2К4** | **Белхан дIахIоттам** |  |
|  | Болх шен дIахIоттам нийса хиларца а, чекхбаларца а билгалболу, текстан дIахIоттамехь гIалаташ дац | 2 |
|  | Болх шен дIахIоттам нийса хиларца а, чекхбаларца а билгалболу,  **амма**  текстан дIахIоттамехь цхьа гIалат далийтина | 1 |
|  | Балха тIехь текстан дIахIоттамехь шиъ йа цул сов гIалат далийтина | 0 |
| **С2К1 – С2К4 критерешца сочиненин баллийн лаккхара барам** | | **9** |

**Тидам бе!**

Нагахь сочинени ма-йарра схьайазйина йа схьайийцина текст йелахь, оцу белхан С2К2 – С2К4 талларан критерешца **ноль баллаца** мах хадабо.

Экзамен лучо къамел нийсайаздаран а, фактически нийса хиларан а мах хадор ша къаьстина кхочушдо (6 таблица).

**9.3 тIедилларан мах хадоран критереш**

9.3 (сочинени-ойлайар) тIедилларан жоьпан мах хадабо хIокху критерешца

*5 таблица*

|  |  |  |
| --- | --- | --- |
| **№** | **Текстан анализца йогIучу темина язйинчу сочиненин-ойлайаран (9.3) мах хадоран критереш** | **Баллаш** |
| **С3К1** | **Дешан маьIнадар** |  |
|  | Экзамен лучо (сочиненин муьлххачу а цхьана декъехь муьлххачу кепехь) билгалдаккхар далийна, комментари йина | 2 |
| Экзамен лучо (сочиненин муьлххачу а цхьана декъехь муьлххачу кепехь) билгалдаккхар далийна,  **амма**  комментари ца йина | 1 |
| Экзамен лучо нийсадоцу билгалдаккхар далийна,  **йа**  экзамен лучун балха тIехь дешан маьIнадар дац | 0 |
| **С3К2** | **Масалш-т1еч1аг1дарш хилар** |  |
|  | Экзамен лучо далийна ши масал-тIечIагIдар: цхьа масал-тIечIагIдар йешначу текстера, шолгIаниг-дахарера,  **йа**  экзамен лучо ши масал-тIечIагIдар йешначу текстера далийна | 3 |
| Экзамен лучо йешначу текстера цхьа масал- тIечIагIдар далийна | 2 |
| Экзамен лучо дахарера масал (-ш)-тIечIагIдар (-ш) далийна | 1 |
| Экзамен лучо цхьа а масал-тIечIагIдар ца далийна | 0 |
| **С3К3** | **МаьIнийн цхьаалла, сочиненин къамелан уьйр а, хьалха-тIаьхьалла а** |  |
|  | Экзамен лучо бечу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а:  – маьIнин гIалаташ дац, схьадийцаран хьалха-тIаьхьалла гал ца йаьккхина;  – балха тIехь текст абзацашка йекъар гал ца даьккхина | 2 |
| Экзамен лучо бинчу белхан мах хадабо маьIнийн цхьаалло, схьадийцаран къамелан уьйро а, хьалха-тIаьхьалло а,  **амма**  маьIнин цхьа гIалат далийтина  **йа**  балха тIехь текст абзацашка йекъарехь цхьа гIалат далийтина | 1 |
| Экзамен лучо бинчу балха тIехь хаало коммуникативни дагалацам,  **амма**  цхьаннал сов маьIнин гIалат далийтина  **йа**  текст абзацашка йекъарехь ши гIалат далийтина | 0 |
| **С3К4** | **Белхан дIахIоттам** |  |
|  | Болх шен дIахIоттам нийса хиларца а, чекхбаларца а билгалболу, текстан дIахIоттамехь гIалаташ дац | 2 |
| Болх шен дIахIоттам нийса хиларца а, чекхбаларца а билгалболу,  **амма**  текстан дIахIоттамехь цхьа гIалат далийтина | 1 |
| Балха тIехь текстан дIахIоттамехь шиъ йа цул сов гIалат далийтина | 0 |
| **С3К1 – С3К4 критерешца сочиненин баллийн лаккхара барам** | | **9** |

**Тидам бе!**

Нагахь сочинени ма-йарра схьайазйина йа текст йелахь, оцу белхан С3К1 – С3К4 талларан критерешца **ноль баллаца** мах хадабо.

Экзамен лучун йозанан къамелан нийсайаздаран а, фактически нийса хиларан а мах хадор ша къаьстина кхочушдо (6 таблица)

*6 таблица*

|  |  |  |
| --- | --- | --- |
| **№** | **Экзамен лучо къамел нийса йаздаран а, фактически нийса хиларан а мах хадоран критереш** | **Баллаш** |
| **ГК1** | **Орфографически норманаш ларйар** |  |
|  | Орфографически гIалаташ дац, **йа** 2-нал сов гIалат ца далийтина | 2 |
| 3, 4 гIалат далийтина | 1 |
| 5 **йа** цул сов гIалат далийтина | 0 |
| **ГК2** | **Пунктуационни норманаш ларйар** |  |
|  | Пунктуационни гIалаташ дац, **йа** 3-нал сов гIалат ца далийтина | 2 |
| 4, 5 гIалат далийтина | 1 |
| 6 **йа** цул сов гIалат далийтина | 0 |
| **ГК3** | **Грамматически норманаш ларйар** |  |
|  | Грамматически гIалат дац, **йа** 2 гIалат далийтина | 2 |
| 3 гIалат далийтина | 1 |
| 4 **йа** цул сов гIалат далийтина | 0 |
| **ГК4** | **Къамелан норманаш ларйар** |  |
|  | Къамелан гIалаташ дац, **йа** 3-нал сов гIалат ца далийтина | 2 |
| 4, 5 гIалат далийтина | 1 |
| 6 **йа** цул сов гIалат далийтина | 0 |
| **ФК1** | **Йозанан къамелан фактически нийса хилар** |  |
|  | Материал схьайийцарехь **йа** терминех кхетарехь а, йукъайалорехь а гIалат ца далийтина | 2 |
| Материал схьайийцарехь **йа** терминаш юкъаялорехь 1 гIалат далийтина | 1 |
| Материал схьайийцарехь **йа** терминаш юкъаялорехь 2 гIалат далийтина | 0 |
| **ФК1, ГК1 – ГК4 критерешца сочиненин а, жима йозанан белхан а мах хадоран баллийн лаккхара барам** | | **10** |

Нийсайаздаран мах хадорехь (ГК1 – ГК4) тидаме эца беза **жима йозанан белхан а, сочиненин а барам**.

6-чу таблицехь гайтинчу нормативех пайдаоьцу вовшахтоьхча 120 **йа** цул сов дешнийн барам болу **жима йозанан болх а, сочинени а** талларехь, мах хадорехь.

Нагахь **сочиненин, жима йозанан белхан** вовшахтоьхна барам 50 – 119 дош хилахь, ГК1 – ГК4 хIора критерина 1 баллал сов ца хIоттайо.

ГК1 – 1 балл хIоттайо, нагахь орфографически гIалаташ дацахь **йа** 2 доккха доцу гIалат далийтинехь;

ГК2 – 1 балл хIоттайо, нагахь пунктуационни гIалаташ дацахь **йа** 3 доккха доцу гIалат далийтинехь;

ГК3 – 1 балл хIоттайо, нагахь грамматически гIалаташ дацахь **йа** 2 доккха доцу гIалат далийтинехь;

ГК4 – 1 балл хIоттайо, нагахь къамелан гIалаташ дацахь **йа** 3 доккха доцу гIалат далийтинехь.

Нагахь **жима йозанан белхан а, сочиненин а** барам 50 дашал лахара хилахь, цу тайпанчу белхан ГК1 – ГК4 критерешца ноль баллаца мах хадабо.

Нагахь дешархочо кхоллараллин **цхьа** болх бен кхочуш ца бинехь (**йа** жима йозанан болх, **йа** сочинени), ГК1 – ГК4 критерешца мах хадор цу белхан бараме хьаьжжина хуьлу:

– нагахь белхан барам 120 дашал лахара бацахь, нийсайаздаран мах хадабо, 6-чу таблицех пайдаоьцуш;

– нагахь белхан барам 50 – 119 дош делахь, ГК1 – ГК4 хIора критерина 1 баллал сов ца хIоттайо (хьажа лакхахь);

– нагахь белхан барам 50 дашал лахара белахь, цу тайпанчу белхан ГК1 – ГК4 критерешца ноль баллаца мах хадабо.

Экзамен лучо берриге а экзаменационни болх кхочушбарна хила йиш йолчу **баллийн лаккхара барам**-**31**

Коьрта йукъарчу дешаран программашца йолу Пачхьалкхан жамIдаран аттестаци дIайахьаран Бакъонца догIу (*Нохчийн Республикин дешаран а, Iилманан а Министерствон* 2014-*чу шеран ноябрь беттан* 26-*чу дийнан* № 1181-*п омра*).

Экзаменационни белхаш шина эксперто толлу. Эксперташа экзаменационни белхан хIора тIедилларна йогIуш йолу балл хIоттайо. Нагахь санна цу шина эксперто хIиттийна баллаш цхьаьнайогIуш ца хилахь, и болх кхоалгIачу эксперто толлу. Дешаран предметаца йогIуш йолчу мах хадоран критерешкахь билгалдина ду баллийн цхьаьнацадар.

Предметни комиссин председатело кхоалгIа талламхо (эксперт) хIоттаво хьалха и белхаш толлуш цахиллачарех.

Хьалха теллинчу белхийн мах хадоран баллийн информаци кхоалгIачу талламхочуьнга (эксперте) дIало.

КхоалгIачу талламхочо (эксперто) хIиттийна баллаш тIаьххьара ю.

Ладам боллуш лору шина талламхочо 1, 9-гIий тIедахкарш кхочушдарехь хIиттийначу баллийн барам **10** а, цул сов а цхьаьнацабар нислахь (хIора эксперто тIедахкарийн мах хадоран массо позицешца (*критерешца*) хIиттийна баллаш вовшахтуху: ХЖК1 – ХЖК3, С1К1 – С1К4, С2К1 – С2К4, С3К1 – С3К4, ГК1 – ГК4, ФК1).

*И тайпа хьал нислахь, кхоалгIачу талламхочо (эксперто) мах хадоран ерриге а позицешца*

*1, 9-чуй тIедахкаршна юха а таллам бо.*

**Экзаменационни болх кхочушбаран мах хадабо 5 баллан тIегIанца (*шкала*)**

«**2**» дуьллу, нагахь дешархочо ша бинчу экзаменационни белхан массо а декъана **11** баллал (**0 – 11**) сов ца яьккхинехь.

«**3**» дуьллу, нагахь дешархочо ша бинчу экзаменационни белхан массо а декъана **I2** баллал кIезиг а, **19** баллал дукха а йоцуш (**12 – 19**) баллаш йаьхнехь.

«**4**» дуьллу, нагахь дешархочо ша бинчу экзаменационни белхан массо а декъана **20** баллал кIезиг а, **26** баллал дукха а йоцуш (**20 – 26**) баллаш йаьхнехь. Цу тIе, дешархо декхарийлахь ву нийсайаздарна (ГК1 – ГК4 критерешца) **4** балл йаккха. Нагахь ГК1 – ГК4 критерешца дешархочо

**4** баллал кIезиг йаьккхинехь, тIаккха «**3**» дуьллу.

«**5**» дуьллу, нагахь дешархочо ша бинчу экзаменационни белхан массо а декъана **27** баллал кIезиг а, **31** баллал дукха а йоцуш (**27 – 31**) баллаш йаьхнехь. Цу тIе, дешархо декхарийлахь ву нийсайаздарна (ГК1 – ГК4 критерешца) **6** балл йаккха. Нагахь ГК1 – ГК4 критерешца дешархочо **6** баллал кIезиг йаьккхинехь, тIаккха «**4**»

**Краткая характеристика экзаменационной работы**

  Экзаменационная работа по чеченскому языку состояла из трех частей.   
        Часть первая  представляла собой сжатое изложение на основе прослушанного  текста.  
        Вторая и третья часть работы выполнялись на основе одного и того же  прочитанного выпускниками исходного текста. Часть вторая содержала тестовые задания с записью краткого ответа (задания 2-8). Часть третья проверяла умение создавать собственное высказывание на основе прочитанного текста.

        Практическая грамотность и фактическая точность письменной речи учащегося оценивались суммарно на основании проверки изложения и сочинения, с учётом грубых и негрубых, однотипных и не однотипных ошибок.

        Максимальное количество баллов, которое мог получить экзаменуемый за выполнение всей экзаменационной работы – балла.

  Анализ результатов выполнения экзаменационной работы показывает, что участники экзамена в целом справились с заданиями, проверяющими уровень сформированности основных предметных компетенций. Необходимо отметить, что в работах использовались не все приемы сжатия исходного, а грамматический строй изложений отличается однообразием конструкций.

**Выводы и рекомендации:**

В целом, анализируя результаты экзамена по чеченскому языку обучающихся 9-х классов, можно отметить, что не все школьники умеют применять правила для решения тестовых заданий. Умеют писать сочинение и изложение, но допускают орфографические, пунктуационные, грамматические и речевые ошибки.

Анализ результатов выполнения экзаменационной работы показывает, что участники экзамена в целом справились с заданиями, проверяющими уровень сформированности основных предметных компетенций. При этом с низким оказался уровень практической грамотности и языковой компетенции, основным показателем которой является способность использовать орфографические и пунктуационные нормы языка, нормы чеченского литературного языка в собственной речи, а также богатство словарного запаса и грамматического строя речи выпускников.

Результаты выполнения части 3 экзаменационной работы показали, что наибольшие трудности выпускники испытывают, применяя орфографические и пунктуационные нормы в письменной речи.

Но также выявилась необходимость усиления внимания к работе по формированию теоретических знаний по чеченскому языку учащихся основной школы, предполагающей овладение основными видами речевой деятельности – умением воспринимать устную и письменную речь и создавать собственные высказывания, а также владением орфографическими и пунктуационными нормами языка. При оценке коммуникативной компетенции выпускников

9-х классов особое внимание требуется уделять умению извлекать из прочитанного текста соответствующую информацию для аргументации своих утверждений.

**Рекомендации на новый учебный год:**

* довести до учащихся перечень вопросов, которые вызвали затруднения при выполнении работы;
* при подготовке учащихся уделить большее внимание данным вопросам;
* совершенствовать методику преподавания с учетом требований итоговой аттестации;
* организовать проведение дополнительных занятий для учащихся, по выбранным предметам;
* совершенствовать методику контроля учебных достижений выпускников, используя разнообразные формы в зависимости от конкретных целей и специфики изученного материала, используя задания, аналогичные тем, которые представлены в экзаменационной работе;
* использовать для подготовки учащихся открытые банки тестовых заданий.  Для этого учителям, необходимо, расширить возможности использования Интернета;
* при подготовке к ОГЭ следует уделять внимание решению расчётных и качественных задач, разрабатывать для учащихся задания поисково-творческого характера.

**Белхан программа**

|  |  |  |  |
| --- | --- | --- | --- |
| № | Тема | Хан | Терахь |
| 1 | Жоьпийн бланкаш т1ехь болх. Иозанан балхахь орфографи. | 1 |  |
| 2 | Жоьпийн бланкаш т1ехь болх. Иозанан балхахь пункутуаци. | 1 |  |
| 3 | I-ра дакъа. Текст яцъяран кепаш караерзор.Изложени азйарна кечам. | 1 |  |
| 4 | Текст а, цуьнан тема а. | 1 |  |
| 5 | Микротемаш, абзацаш а билгалйаха хаар. | 1 |  |
| 6 | Текст йазйаран г1ирсаш: грамматически, логически, синтаксически. | 1 |  |
| 7 | Текстехь коьрта а, коьртаза а хаамаш. | 1 |  |
| 8-9 | йацйина изложени | 2 |  |
| 10 | II- г1а дакъа.Тестови т1едахкарш кхочушдарна кечам. | 1 |  |
| 11 | Лексически анализ. Синонимаш карладахар. | 1 |  |
| 12-13 | Дешнийн кхолладаларан некъаш. | 2 |  |
| 14 | Дешнийн уьйраш.Карара уьйран тайпанаш. | 1 |  |
| 15-16 | Нохчийн меттан суртх1оттаран г1ирсаш: метафора, эпитет, олицетворени, дустар.Талламан болх.(нийсаниг харжар). | 2 |  |
| 17-18 | Лексика. Омонимаш.Антонимаш. | 2 |  |
| 19-20 | Фразеологизмаш. Талламан болх.(нийсаниг харжар). | 2 |  |
| 21-22 | Пунктуационни анализ. | 2 |  |
| 23-24 | Синтаксически анализ. | 2 |  |
| 25-26 | Меттан суртх1отторан г1ирсан анализ. | 2 |  |
| 27-28 | Лексика Синонимаш. Антонимаш.Омонимаш. | 2 |  |
| 29 | Талламан болх(нийсаниг харжар) | 1 |  |
| 30 | Г1алаташца болх бар. | 1 |  |
| 31 | Предложени. Предложенин коьрта а, коьртаза а меженаш. | 1 |  |
| 32 | Синтаксически анализ. | 1 |  |
| 33 | Коьрта меженаш. | 1 |  |

2024 - 2025 детаран шо

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № п/п | Талламан элементаш | Терахь |  |  |  |  |  |  |  |  |  |  |  |  |  |  |  |  |  |  |  |
| 1. | Иозанан балхахь орфографи. |  |  |  |  |  |  |  |  |  |  |  |  |  |  |  |  |  |  |  |  |
| 2. | Иозанан балхахь пункутуаци. |  |  |  |  |  |  |  |  |  |  |  |  |  |  |  |  |  |  |  |  |
| 3. | 1 дакъа. Текст яцъяран кепаш караерзор.. |  |  |  |  |  |  |  |  |  |  |  |  |  |  |  |  |  |  |  |  |
| 4. | 2 дакъа.Текст. Текстан маьЛнан а,композиционны а дийнахилар. А 1 |  |  |  |  |  |  |  |  |  |  |  |  |  |  |  |  |  |  |  |  |
| 5. | Текстан анализ.. А 2 |  |  |  |  |  |  |  |  |  |  |  |  |  |  |  |  |  |  |  |  |
| 6. | Меттан суртх1отторан г1ирсаш. Фразеологизмаш. A3 |  |  |  |  |  |  |  |  |  |  |  |  |  |  |  |  |  |  |  |  |
| 7. | Лексика. Суффиксийн нийсаязъяр. А 4 |  |  |  |  |  |  |  |  |  |  |  |  |  |  |  |  |  |  |  |  |
| 8. | Дешнийн кхолладаларан некъаш. А 5 |  |  |  |  |  |  |  |  |  |  |  |  |  |  |  |  |  |  |  |  |
| 9. | Лексика. Синонимаш. Антонимаш. Омонимаш.А 6 |  |  |  |  |  |  |  |  |  |  |  |  |  |  |  |  |  |  |  |  |
| 10. | Дешнийн уьйраш.Карара уьйран тайпанаш.А 7 |  |  |  |  |  |  |  |  |  |  |  |  |  |  |  |  |  |  |  |  |
| 11. | Предложении грамматически бух. Подлежащи а,сказуеми а. А 8 |  |  |  |  |  |  |  |  |  |  |  |  |  |  |  |  |  |  |  |  |
| 12. | Шакъаьстина меженаш. А 9 |  |  |  |  |  |  |  |  |  |  |  |  |  |  |  |  |  |  |  |  |
| 13. | Предложенехь сацаран хьаьркаш. Т1едерзар А10 |  |  |  |  |  |  |  |  |  |  |  |  |  |  |  |  |  |  |  |  |
| 14. | Хуттургаш йоцу чолхе предложении. Цуьнан синтаксически анализ. All |  |  |  |  |  |  |  |  |  |  |  |  |  |  |  |  |  |  |  |  |
| 15. | Чолхечу предложенешкахь сацаран хьаьркаш. А 12 |  |  |  |  |  |  |  |  |  |  |  |  |  |  |  |  |  |  |  |  |
| 16. | ХЧП сацаран хьаьркаш.Хуттургаш йоцу чолхе предложении. А 13 |  |  |  |  |  |  |  |  |  |  |  |  |  |  |  |  |  |  |  |  |
| 17. | Чолхе предложени синтаксически таллар.А 14 |  |  |  |  |  |  |  |  |  |  |  |  |  |  |  |  |  |  |  |  |
| 18. | 3 дакъа. Сочинени-ойлаяр. Кепе а далош, комментари еш маь1на дастар карадерзор. Текстан маь1нан а,композиционни а дийнахилар. А15 |  |  |  |  |  |  |  |  |  |  |  |  |  |  |  |  |  |  |  |  |